Odense Adresse-Contoirs Efterretninger, 1817-10-07
Offentlige Foranstaltninger. Efter at Standretsdommen over de i Tumulten den 25 Juni sidstleden, meest skyldige Tugt=Rasp- og Forbedringshuusfanger var fuldbyrdet, var der grundet Formodning om flere Skyldige, hvorfor og de samme Mænd, som havde udgjort Standretten, blev befalet at sammentræde i en egen Ret, for at undersøge og paakiende Sagen mod de flere Personer, der havde gjort sig skyldige i de forefaldne tumultuariske Optrin. Undersøgelserne vedvarede derpaa næsten uafbrudt til 11 September, og den afsagde Dom blev igjennem Kancelliet foredraget Hs. Majestæt. Ved disse Undersøgelser er det oplyst, at der allerede i lang Tid imellem Fangerne har været, talt om et almindeligt Udbrud, der skulde iværksættes efter Reformationsfesten, ifald ingen Livsfanger ved denne erholdt deres Frihed. Rasphuusfangerne paaskyndede imidlertid Planens Udførelse, af den angivne Grund, at det vilde være vanskeligere at komme bort, naar Planen udførtes i henimod Vinteren, end naar Udbruddet skeete om Sommeren. De besluttede derfor først at bryde ud ved Hielp af en under Jorden, fra Rasperiet til Sprøitehuset, anbragt Mine, hvilken ogsaa, fra Rasperie-No. 1, der var Sprøitehuset nærmest, blev paabegyndt, og til hvilken der fra den øvrige Rasperie-No. skulde aabnes underjordiske Gange; men da det Vanskelige ved denne Plans Udførelse snart blev dem indlysende, frafaldt de den, og besluttede, at de Søndagen den 29 Juni vilde bryde ud med Magt, binde Vægterne paa Gaarden, og føre dem med sig indtil de vare komne i Sikkerhed, samt søge Udgang igjennem Sprøitehuset. til Gaden, til hvilken Ende en af Fangerne, af afbrudte, Bakkebaand og opsamlede Jernstumper, ved Hielp af de ham dertil, enten af Snedkerne paa Værkstedet over Rasperiet, eller enkelte andre af Fangerne, givne File og afbrudte Knive, forfærdigede Nøgler, saavel til Sprøitehuset, som til Rasperiets Nommere. Jøvrige var det Planen, at Fangerne efter Udbruddet saavidt muligt skulde holde dem samlede, søge over Volden langs med Vandrenderne: over Fæstningsgraven, og paa Kysten med Magt sætte dem i Besiddelse af et Skib, hvormed de vilde undflye til Rostok eller andet fremmed Sted. Til Brug ved Udbruddet havde de af Farvetræe forarbeidet Knipler, om hvis Brugbarhed mod andre Vaaben der adskillige Gange mellem enkelte af dem var samtalet. Ogsaa havde det været paatænkt at forfærdige Sabler, Dolke og Pistoler af Træe, hvilke, ved at oversmøres med Blyant, formeentes at kunde blive virkelige Vaaben saa lige, at de om Natten kunde bruges til at skræmme Vagten med. Efter at Forbedringshuusfangerne havde den 23 Juni viist Opsætsighed mod Inspektøren. og Mesteren, og samme Dag paa Sygehuusstuen traf sammen med nogle Rasphuusfanger, blev den første Aftale truffen om Udbrud. En af de følgende Dage blev fra Forbedringshuset en Seddel nedkastet til Rasperiet med Efterretning som Modstand, hvis nogen af dem skulde blive straffet, samt Opfordring til Rasperiet om at meddele dets Plan, Svaret var, at det vilde forene sig med hiint til Udbrud, og flere Sedler ere vexlede, saavel mellem Rasperiet og Forbedringshuset, som mellem dette og Møllen, hvilke ere befordrede ved de til Vand= og Ølbæren brugte Fanger.